A Csillagok háborújának stílusában csinált aktuálpolitikai videót az Alapjogokért Központ.

A lázadók sokáig szenvedtek a birodalom elnyomásától, 2010 áprilisában azonban hosszú, véres harcokat követően a lázadók végre győzedelmeskedtek a birodalom elnyomó rezsimjével szemben – hallható a videóban az Alapjogokért Központ utalása a második Orbán-kormányra.

Összefüggést nem csak a birodalom és az MSZP-kormány között találtak, de például egy Dobrev Klára – Palpatine szenátor hasonlóságot is kiemeltek a birodalomépítés és az Európai Egyesült Államok víziójával kapcsolatban.